  Виталий Пронин АФУН- Россиысь фин-угор калыкъёслэн ассоциацизы, кивалтӥсез - Мордовиысь азьветлӥсь Пётр Тултаев. АФУН-лэн президиумаз пыро Удмуртиысь, Мордовиысь, Марий Элысь, Карелиысь но мукет улосъёсысь азьветлӥсьёс, политикъёс. Президиумын верасько Россиысь фин-угор калыкъёс азьын сылӥсь ужпумъёс сярысь. Али рос-прос кенешон мынэ фин-угор калыкъёслэсь вуоно ӧтчамзэс (съездзэс) ортчытон сярысь. Чакламын сое туэ сӥзьыл Карелиын ортчытыны. Кыӵе ужпумъёсты отын ӝутоно? Марлы тужгес бадӟым саклык висъяно?Президиумлэн ёзчиосыз дэмлало ужез кӧня ке секцияя радъяны: дышетон, культура, СМИ, инкуазь, егитъёсын ужан. Умой вылэм съездын онлайн трансляция лэсьтыса, нимысьтыз панельной дискуссия но радъяса. Угось съездын пӧртэм ужпумъёсъя котьку бугырес вераськонъёс луо. Отчы тросгес адями пыриськыны мед быгатоз. Елена Васильева  